**ปิติพงศ์ เต็มเจริญ** เป็นนักการเมืองชาวไทย ที่ปรึกษารองประธานสภาผู้แทนราษฎรคนที่ 1 (ปดิพัทธ์ สันติภาดา) หัวหน้าพรรคเป็นธรรม อดีตโฆษกพรรคเสรีรวมไทย และอดีตสมาชิกสภาผู้แทนราษฎรกรุงเทพมหานคร 3 สมัย ในช่วงปี 2538 และ 2544-2549 มีฉายาว่า "ทายาทเจ้าพ่อรถทัวร์สายใต้"

ประวัติ
-------

ปิติพงศ์ เต็มเจริญ เกิดเมื่อวันที่ 17 กรกฎาคม พ.ศ. 2511 จบการศึกษา นิติศาสตร์บัณฑิต จากคณะนิติศาสตร์ มหาวิทยาลัยธรรมศาสตร์ ปริญญาโท 3 สาขาได้แแก่ วิทยาศาสตร์มหาบัณฑิต สาขาการบริหารจัดการสิ่งแวดล้อม คณะสิ่งแวดล้อม สถาบันเทคโนโลยีแห่งเอเชีย (AIT) รัฐศาสตร์มหาบัณฑิต สาขาการบริหารรัฐกิจ มหาวิทยาลัยธรรมศาสตร์ และนิติศาสตร์มหาบัณฑิต สาขากฏหมายธุรกิจระหว่างประเทศ มหาวิทยาลัยอเมริกัน ประเทศสหรัฐอเมริกา และจบปริญญาเอก รัฐประศาสนศาสตร์ ดุษฎีบัณฑิต มหาวิทยาลัยกรุงเทพธนบุรี

การทำงาน
--------

ปิติพงศ์ เต็มเจริญ เริ่มทำงานการเมืองตั้งแต่การเลือกตั้งในปี 2538 ลงสมัคร ส.ส.สมัยแรก ในนามพรรคประชากรไทย ได้เป็นส.ส.สมัยแรก โดยได้เป็น ส.ส.กทม. เขต 10 (บางกอกน้อย,ตลิ่งชัน และบางพลัด) และในการเลือกตั้งปี 2544 และ 2548 ดร.ปิติพงศ์ ได้เป็น ส.ส.กทม.ต่อเนื่องกัน 2 สมัย ในสังกัดพรรคไทยรักไทย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ลงสมัครรับเลือกตั้งในนามพรรคพลังประชาชน แต่ไม่ได้รับเลือกตั้ง และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ลงสมัครรับเลือกตั้งในนามพรรคเพื่อไทย แต่แพ้ให้กับชนินทร์ รุ่งแสง จากพรรคประชาธิปัตย์

ปิติพงศ์ เต็มเจริญ เคยดำรงตำแหน่งเลขานุการรัฐมนตรีว่าการกระทรวงยุติธรรม (ชัยเกษม นิติสิริ) ในปี 2556

ในปี 2562 เขาได้เข้าร่วมงานกับพรรคเสรีรวมไทยและรับตำแหน่งโฆษกพรรค แต่ได้ลาออกในเวลาต่อมา และแยกออกมาทำงานในพรรคการเมืองในปี 2565 ชื่อว่า "พรรคเป็นธรรม" โดยเขารับตำแหน่งหัวหน้าพรรค

โดยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ปิติพงศ์ได้ลงสมัคร ส.ส.กทม. เขต 31 สังกัดพรรคเป็นธรรม แต่ไม่ได้รับเลือกตั้ง ต่อมาหลังจากที่ปดิพัทธ์ สันติภาดา รองประธานสภาผู้แทนราษฎรคนที่ 1 ซึ่งถูกขับออกจากพรรคก้าวไกล ได้สมัครเป็นสมาชิกพรรคเป็นธรรมแล้ว เมื่อวันที่ 15 พฤศจิกายน ปิติพงศ์จึงได้รับการแต่งตั้งให้เป็นข้าราชการรัฐสภาฝ่ายการเมือง ตำแหน่งที่ปรึกษารองประธานสภาผู้แทนราษฎรคนที่ 1

เครื่องราชอิสริยาภรณ์
---------------------

* พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)

อ้างอิง
-------

1. ↑  ศูนย์ข่าวภาคใต้ (2023-05-19). "รู้จัก "พรรคเป็นธรรม" - เบอร์ 3 สู่ทำเนียบฯ". *สำนักข่าวอิศรา*.
2. ↑  รู้จัก "ดร.ปิติพงศ์ เต็มเจริญ" หัวหน้า "พรรคเป็นธรรม"
3. ↑  ทำเนียบสมาชิกสภาผู้แทนราษฎร พ.ศ. 2548. สำนักงานเลขารัฐสภา. 2548
4. ↑  คำสั่งกระทรวงยุติธรรม ที่ ๒๙๖ /๒๕๕๖ เรื่อง แต่งตั้งข้าราชการการเมือง
5. ↑  แพร่ประกาศนายทะเบียน ‘ปิติพงศ์ เต็มเจริญ’ ลาออกจากสมาชิกพรรคเสรีรวมไทย
6. ↑  พรรคเป็นธรรมประชุม กก.บห. เลือก ‘ปิติพงศ์ เต็มเจริญ’ นั่ง หน.พรรค มั่นใจได้ 15 ที่นั่ง
7. ↑  พรรคเป็นธรรมคือใคร ทำไม "พิธา" อยากจับมือจัดตั้งรัฐบาลด้วย
8. ↑  ทำความรู้จัก ‘พรรคเป็นธรรม’ ส่องความเป็นมาที่ทำ ‘พิธา’ ชวนร่วมรัฐบาล!... สามารถติดตามต่อได้ที่ : https://www.dailynews.co.th/news/2336034/
9. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕, เล่ม ๑๒๙ ตอนที่ ๓๕ ข หน้า ๘, ๓ ธันวาคม ๒๕๕๕
10. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๑ ตอนที่ ๒๓ ข หน้า ๓๗, ๒๖ พฤศจิกายน ๒๕๔๗

แหล่งข้อมูลอื่น
---------------

* ปิติพงศ์ เต็มเจริญ ที่เฟซบุ๊ก
* ปิติพงศ์ เต็มเจริญ ที่เอกซ์


| ก่อนหน้า |  | ปิติพงศ์ เต็มเจริญ |  | ถัดไป |
| --- | --- | --- | --- | --- |
| **ก่อตั้งพรรค** |  |  **หัวหน้าพรรคเป็นธรรม** (27 กันยายน พ.ศ. 2565) |  | **ยังดำรงตำแหน่ง** |

| * ด
* ค
* ก
พรรคเป็นธรรม |
| --- |
| หัวหน้าพรรค | 
* ปิติพงศ์ เต็มเจริญ

 |  |
| เลขาธิการพรรค | 
* ชุมพล ครุฑแก้ว
* สรยุทธ เพ็ชรตระกูล
* **กัณวีร์ สืบแสง**

 |